CELEX: 62015CA0632
Language: hr
Date: 2017-04-26 00:00:00
Title: Predmet C-632/15: Presuda Suda (četvrto vijeće) od 26. travnja 2017. (zahtjev za prethodnu odluku koji je uputio Înalta Curte de Casație şi Justiție – Rumunjska) – Costin Popescu protiv Guvernul României i dr. (Zahtjev za prethodnu odluku — Promet — Cestovni promet — Vozačka dozvola — Direktiva 2006/126/EZ — Članak 13. stavak 2. — Pojam ‚pravo na upravljanje vozilom dodijeljeno prije 19. siječnja 2013.’ — Nacionalni propis kojim se prenosi ta direktiva — Obveza ishođenja vozačke dozvole propisana za osobe kojima je prije stupanja na snagu tog propisa bilo dopušteno upravljanje mopedima bez dozvole)

19.6.2017   
            
            
               HR
            
            
               Službeni list Europske unije
            
            
               C 195/4
            
         Presuda Suda (četvrto vijeće) od 26. travnja 2017. (zahtjev za prethodnu odluku koji je uputio Înalta Curte de Casație şi Justiție – Rumunjska) – Costin Popescu protiv Guvernul României i dr.
   (Predmet C-632/15) (1)
   
   ((Zahtjev za prethodnu odluku - Promet - Cestovni promet - Vozačka dozvola - Direktiva 2006/126/EZ - Članak 13. stavak 2. - Pojam ‚pravo na upravljanje vozilom dodijeljeno prije 19. siječnja 2013.’ - Nacionalni propis kojim se prenosi ta direktiva - Obveza ishođenja vozačke dozvole propisana za osobe kojima je prije stupanja na snagu tog propisa bilo dopušteno upravljanje mopedima bez dozvole))
   (2017/C 195/04)
   Jezik postupka: rumunjski
   
      Sud koji je uputio zahtjev
   
   Înalta Curte de Casație şi Justiție
   
      Stranke glavnog postupka
   
   
      Tužitelj: Costin Popescu
   
      Tuženici: Guvernul României, Ministerul Afacerilor Interne, Direcția Regim Permise de Conducere si înmatriculare a Vehiculelor, Direcția Rutieră, Serviciul Public Comunitar Regim Permise de Conducere și înmatriculare a vehiculelor
   
      Izreka
   
   Odredbe Direktive 2006/126/EZ Europskog parlamenta i Vijeća od 20. prosinca 2006. o vozačkim dozvolama, konkretno njezin članak 13. stavak 2., treba tumačiti na način da im se ne protivi nacionalni propis donesen radi prenošenja te direktive u unutarnje pravo, a kojim se ukida dopuštenje upravljanja mopedima bez posjedovanja vozačke dozvole za čije se izdavanje zahtijeva polaganje ispita ili provjera sličnih onima koji se traže za upravljanje drugim motornim vozilima.
   
      (1)  SL C 68, 22. 2. 2016.